smcproject/ml-wiki-sentences huggingface dataset:
മെഡിക്കൽ ആവശ്യങ്ങൾക്കോ ലൈംഗികമായി ബന്ധപ്പെടുമ്പോഴോ വഴുവഴുപ്പ് ലഭിക്കാൻ വേണ്ടി ഉപയോഗിക്കുന്ന ഒരു വസ്തുവാണ് ലൂബ്രിക്കന്റ് ജെല്ലി അഥവാ സ്നേഹകങ്ങൾ (Lubricant gelly) . 'പേഴ്‌സണൽ ലൂബ്രിക്കന്റ്' എന്ന വിഭാഗത്തിൽ വരുന്ന ഇവ സാധാരണ ഗതിയിൽ 'ലൂബ്, ലൂബ്രിക്കന്റ്, ജൽ' എന്നി പേരുകളിൽ അറിയപ്പെടുന്നു.
സ്ത്രീകളിൽ ലൂബ്രിക്കേഷൻ (രതിസലിലം) ഉണ്ടാകാത്ത അവസ്ഥയിൽ ഉണ്ടാകുന്ന യോനീ വരൾച്ച , സംഭോഗസമയത്ത് വേദന, ലൈംഗികബന്ധത്തിൽ ബുദ്ധിമുട്ട് തുടങ്ങിയവ അനുഭവപ്പെടുന്നവർക്ക് അവ ഇല്ലാതാക്കി ലൈംഗികബന്ധം അല്ലെങ്കിൽ സ്വയംഭോഗം സുഗമവും സുഖകരവുമാക്കാനും രതിമൂർച്ഛ അനുഭവപ്പെടാനും ഇത്തരം ഗുണമേന്മയുള്ള ലൂബ്രിക്കന്റുകൾ ഏറെ ഫലപ്രദമാണ്.
ചില മെഡിക്കൽ ആവശ്യങ്ങൾക്കും ഇവ ഉപയോഗിക്കാറുണ്ട്.
ആദ്യമായി ലൈംഗികബന്ധത്തിൽ ഏർപ്പെടുന്നവർക്കും, സ്വാഭാവിക ലൂബ്രിക്കേഷൻ കുറഞ്ഞവർക്കും, ആമുഖലീലകൾക്ക് ( ബാഹ്യകേളി അല്ലെങ്കിൽ ഫോർപ്ലേ) താല്പര്യമില്ലാത്തവർക്കും, കൂടുതൽ സ്നിഗ്ദ്ധത ആവശ്യമുള്ളവർക്കും, പ്രമേഹം പോലെയുള്ള ചില രോഗങ്ങൾ ഉള്ളവർക്കും ഇവ ഗുണകരമാണ്.
ലൈംഗിക ബന്ധത്തിന് മുന്നോടിയായി ഇവ യോനിയിലും ലിംഗത്തിലും പുരട്ടാവുന്നതാണ്.
നാല്പതഞ്ചു അല്ലെങ്കിൽ അൻപത് വയസ് പിന്നിട്ട സ്ത്രീകൾ, പ്രത്യേകിച്ചും ആർത്തവവിരാമം (Menopause) എന്ന ഘട്ടത്തിൽ എത്തിയവർ, പ്രസവം കഴിഞ്ഞ സ്ത്രീകൾ തുടങ്ങിയവർ ലൂബ്രിക്കന്റ് ജെല്ലുകൾ ഉപയോഗിക്കുന്നത് ഉത്തമമാണ്.
ആർത്തവവിരാമത്തിന് ശേഷം ഈസ്ട്രജൻ ഉത്പാദനത്തിലെ കുറവ് കാരണം യോനിയുടെ ഉൽത്തൊലി നേർത്തും വരണ്ടും കാണപ്പെടാറുണ്ട്.
ഇതിനെ യോനീ വരൾച്ച എന്നറിയപ്പെടുന്നു.
അതിനാൽ വേദനാജനകമായ ലൈംഗികബന്ധം , അസ്വസ്ഥത, രതിമൂർച്ഛാഹാനി എന്നിവ അനുഭവപ്പെടാനുള്ള സാധ്യത ഉള്ളതിനാൽ പലരും ലൈംഗികബന്ധത്തോട് വെറുപ്പും വിരക്തിയും പ്രകടിപ്പിക്കാറുണ്ട്.
പ്രമേഹ രോഗികൾക്കും മേല്പറഞ്ഞ പ്രശ്നങ്ങൾ ഉണ്ടാകാറുണ്ട്.
അത്തരം പ്രശ്നങ്ങൾക്ക് പരിഹാരമായി ആരോഗ്യ പ്രവർത്തകർ മികച്ച ലൂബ്രിക്കന്റ് ജല്ലുകൾ നിർദേശിക്കാറുണ്ട്.
മധ്യവയസ്ക്കാരായ സ്ത്രീകളുടെ ലൈംഗിക താല്പര്യവും രതിമൂർച്ഛയും നിലനിർത്തുന്നതിൽ ഈസ്ട്രജൻ ഹോർമോൺ അടങ്ങിയ ലൂബ്രിക്കന്റിനു വലിയ പങ്കുണ്ട് എന്ന് പഠനങ്ങൾ തെളിയിക്കുന്നു.
ജലം അടിസ്ഥാനമാക്കിയവ (Water based), സിലിക്കൺ അടിസ്ഥാനമാക്കിയവ (Silicon based), എണ്ണ അടിസ്ഥാനമാക്കിയവ (Oil based), ബീജനാശിനി (Spermicide), ഈസ്ട്രജൻ അടങ്ങിയവ (Oestrogen gel), വജൈനൽ മൊയിസ്ച്ചറൈസറുകൾ തുടങ്ങിയത് അവയിൽ ചിലതാണ്.
ഫാർമസി , സൂപ്പർ മാർക്കെറ്റുകൾ, ഓൺലൈൻ സ്റ്റോറുകൾ തുടങ്ങിയ മർഗങ്ങളിൽ കൂടി ഇവ ലഭ്യമാണ്.
എന്നാൽ പലർക്കും ഇവ ചോദിച്ചു വാങ്ങാൻ തന്നെ ലജ്ജയും മടിയുമാണ്.
കേവൈ ജെല്ലി, ഡ്യുറക്സ്, കെഎസ് തുടങ്ങിയ ധാരാളം ബ്രാൻഡുകൾ വിപണിയിൽ കണ്ടുവരുന്നു.
കൃത്രിമ ലൂബ്രിക്കേഷന് വേണ്ടി സസ്യ എണ്ണകൾ, വെളിച്ചെണ്ണ, ഉമിനീർ, വാസലിൻ, ബേബി ഓയിൽ തുടങ്ങിയവ യോനി ഭാഗത്ത്‌ അണുബാധയ്ക്ക് സാധ്യത വർധിപ്പിക്കും എന്നതിനാൽ അവ ഒഴിവാക്കുന്നതാണ് ഉചിതം.
ഇത് പ്രശ്നം കൂടുതൽ സങ്കീർണ്ണമാക്കാം.
രോഗവാഹകരുടെ ഉമിനീർ അണുബാധയ്ക്കുള്ള സാധ്യത വർധിപ്പിക്കുന്നു, ഫംഗൽ ഇൻഫെക്ഷൻ ഉണ്ടാകാൻ സാധ്യത ഉള്ളവർ വെളിച്ചെണ്ണ ഒഴിവാക്കുന്നതാവും ഉചിതം.
എണ്ണ അടങ്ങിയ ലൂബ്രിക്കന്റുകളുടെ (Oil based lubricants) കൂടെ ഉപയോഗിച്ചാൽ ലാറ്റക്സ് നിർമിതമായ കോണ്ടം പൊട്ടിപ്പോകാൻ സാധ്യതയുണ്ട്.
അതിനാൽ ജലാംശമടങ്ങിയവയാണ് ഉറകൾക്കൊപ്പം നല്ലത്.
ഇവ ശുദ്ധജലത്താൽ കഴുകി കളയാനും എളുപ്പമാണ്.
എണ്ണ അടങ്ങിയ സ്നേഹകങ്ങൾ ബാത്ത് ടാബ്ബിലും മറ്റും ബന്ധത്തിൽ ഏർപ്പെടുമ്പോൾ ഉപയോഗിക്കാവുന്നതാണ് .
45, 50 അല്ലേങ്കിൽ 55 വയസ് പിന്നിട്ട,  ആർത്തവവിരാമത്തിന് ശേഷം സാധാരണ ലൂബ്രിക്കന്റുകൾ ഫലപ്രദമാകാത്ത സ്ത്രീകൾക്ക് ഈസ്ട്രജൻ ഹോർമോൺ അടങ്ങിയ മികച്ച ജെല്ലുകൾ ലഭ്യമാണ്.
ഇത് ഉപയോഗിക്കുന്നത് യോനിയുടെ സ്വാഭാവികമായ ആരോഗ്യവും ഈർപ്പവും സംരക്ഷിക്കുന്നതിനും, യോനിചര്മത്തിന്റെ കട്ടി വർധിക്കാനും, ഇടയ്ക്ക് ഉണ്ടാകുന്ന അണുബാധ കുറയ്ക്കുവാനും, രതിമൂർച്ഛ ഉണ്ടാകുവാനും സഹായകരമാണ്.
ഇത് ഒരു ഡോക്ടറുടെ നിർദേശപ്രകാരമാണ് ഉപയോഗിക്കേണ്ടത്.
ബീജനാശിനി അടങ്ങിയ ലൂബ്രിക്കന്റുകൾ ഗര്ഭനിരോധനത്തിനും സഹായിക്കും.
നിങ്ങളുടെ ഡോക്ടറോടോ ഫാർമസിസ്റ്റിനോടോ ഇക്കാര്യങ്ങൾ ചോദിച്ചു മനസിലാക്കാവുന്നതാണ്.
കൃത്രിമോപഗ്രഹം ഇംഗ്ലീഷ് വിലാസം https://ml.wikipedia.org/wiki/Satellite നാസയുടെ ഭൗമനിരീക്ഷണ കൃത്രിമോപഗ്രഹവ്യൂഹം ജൂൺ 2012 ലേതു പ്രകാരം.
ജി.പി.എസ് ഉപഗ്രഹങ്ങളുടെ മീഡിയം എർത്ത് ഭ്രമണപഥങ്ങൾ ചിത്രകാരന്റെ ഭാവനയിൽ ഭൗമനിരീക്ഷണ ഉപഗ്രഹമായ ERS 2 ന്റെ ഒരു തത്തുല്യ മാതൃക
ഒരു ഗ്രഹത്തിന്റെ ഭ്രമണപഥത്തിൽ എത്തിക്കപ്പെടുന്ന ഏതൊരു മനുഷ്യ നിർമ്മിത വസ്തുവിനേയും കൃത്രിമോപഗ്രഹം എന്നു വിളിക്കുന്നു.
ഉപഗ്രഹ സദൃശമായ ഇവ ആ ഗ്രഹത്തെ പരിക്രമണം ചെയ്തുകൊണ്ടിരിക്കും.
പ്രകൃതിദത്തവും മനുഷ്യനിർമ്മിതവും.
എന്നാൽ ഇൻസാറ്റ് പോലെയുള്ളവ മനുഷ്യനിർമ്മിതമായ ഉപഗ്രഹങ്ങളാണ്.
മനുഷ്യ നിർമ്മിതമായ ഉപഗ്രഹങ്ങളെ പൊതുവേ കൃത്രിമോപഗ്രഹങ്ങൾ എന്നു വിളിക്കുന്നു.
1957 -ൽ സോവിയറ്റ് യൂണിയൻ വിക്ഷേപിച്ച സ്പുട്നിക്ക് ആണ് ആദ്യത്തെ കൃത്രിമോപഗ്രഹം.
അതിനുശേഷം ധാരാളം കൃത്രിമോപഗ്രഹങ്ങൾ ഭൂമിയുടെ ഭ്രമണപഥത്തിലേക്ക് വിക്ഷേപിക്കപ്പെട്ടിട്ടുണ്ട്.
ബഹിരാകാശനിലയം പോലെയുള്ള കൃത്രിമോപഗ്രഹങ്ങൾ പലഘടകങ്ങളായി വിക്ഷേപിച്ചതിനു ശേഷം ഭ്രമണപഥത്തിൽ വെച്ച് സംയോജിപ്പിക്കുകയാണ് ചെയ്യുന്നത്.
അൻപതിലധകം രാജ്യങ്ങളുടെ കൃത്രിമോപഗ്രഹങ്ങൾ ഭ്രമണപഥത്തിൽ എത്തിയിട്ടുണ്ടെങ്കിലും പത്തോളം രാജ്യങ്ങൾക്കാണ് വിക്ഷേപണ സാങ്കേതികവിദ്യ സ്വന്തമായുള്ളത്.
നൂറിൽപരം ഉപയോഗക്ഷമമായ ക്രിത്രിമോപഗ്രഹങ്ങളും ആയിരത്തിലധികം ഉപയോഗശൂന്യമായ സാറ്റലൈറ്റുകളും അവയുടെ അവശിഷ്ടങ്ങളും ഭൂമിയെ ഭ്രമണം ചെയ്യുന്നുണ്ട്.
ചില കൃത്രിമോപഗ്രഹങ്ങൾ അന്യഗ്രഹങ്ങളുടെ ഭ്രമണപഥത്തിലേക്കും വിക്ഷേപിക്കപ്പെട്ടിട്ടൂണ്ട്.
ചന്ദ്രൻ , ബുധൻ , ശുക്രൻ , ചൊവ്വ , വ്യാഴം , ശനി എന്നീ ഗ്രഹങ്ങളുടെ ഭ്രമണപഥത്തിലും സൂര്യനു ചുറ്റുമായാണ് ഈ കൃത്രിമോപഗ്രഹങ്ങൾ വലയം ചെയ്യുന്നത്.
സാറ്റലൈറ്റുകൾ പലതരം ആവശ്യങ്ങൾക്ക് ഉപയോഗിക്കപ്പെടാറുണ്ട്.
പ്രധാനമായും സൈനിക സൈനികേതര ഭൗമനിരീക്ഷണം , വാർത്താവിനിമയം , ഗതാഗതം , കാലാവസ്ഥാ നിരീക്ഷണം , ഗവേഷണം തുടങ്ങിയ ആവശ്യങ്ങൾക്കാണ് കൃത്രിമോപഗ്രഹങ്ങൾ ഉപയൊഗിക്കപ്പെടുന്നത്.
ഭ്രംമണപഥത്തിലുള്ള ബഹിരാകാശനിലയങ്ങളും ശൂന്യാകാശ വാഹനങ്ങളും കൃത്രിമോപഗ്രഹങ്ങളാണ്.
കൃത്രിമോപഗ്രഹങ്ങളുടെ ഉപയോഗത്തെ അടിസ്ഥാനപ്പെടുത്തി ഭ്രംമണപഥങ്ങൾ പ്രധാനമായും മൂന്നുതരത്തിൽ തരംതിരിക്കപ്പെട്ടിരിക്കുന്നു.
ലോവർ എർത്ത് ഭ്രമണപഥം, ധ്രുവാഭിമുഖ ഭ്രമണപഥം, ഭൂസ്ഥിര ഭ്രമണപഥം എന്നിവയാണവ.
കൃത്രിമോപഗ്രഹങ്ങൾ പൊതുവേ ഭാഗീകമായി സ്വയം നിയന്ത്രിക്കാൻ കഴിവുള്ള യന്ത്രങ്ങളാണ്.
കമ്പ്യൂട്ടറുകൾ ഉപയോഗിച്ചാണ് കൃത്രിമോപഗ്രഹങ്ങളെ നിയന്ത്രിക്കുന്നത്.
ഓരോ കൃത്രിമോപഗ്രഹങ്ങളിലേയും ഘടകങ്ങൾ ഓരോ പ്രത്യേക പ്രവർത്തനങ്ങൾ ചെയ്യാൻ നിയോഗിക്കപ്പെട്ടവയാകാം.
ഊർജ്ജോത്പാദനം , താപനിയന്ത്രണം, ഭൂമാപനം, ദിശാനിയന്ത്രണം, കൃത്രിമോപഗ്രഹത്തെ ഭ്രമണപഥത്തിൽ നിന്ന് വ്യതിചലിക്കാതെ സൂക്ഷിക്കുക തുടങ്ങി പലതരം പ്രവർത്തനങ്ങൾ ഒരോ ഘടകങ്ങളാണ് ചെയ്യുന്നത്.
ചരിത്രം ആദ്യകാല പരികൽപ്പനകൾ
A Treatise of the System of the World എന്ന പുസ്തകത്തിലൂടെ ഐസക് ന്യൂട്ടൺ ആണ് ആദ്യമായി കൃത്രിമോപഗ്രഹം എന്ന ആശയം മുന്നോട്ടു വെക്കുന്നത്.
ഒരു കൃത്രിമോപഗ്രഹത്തിന്റെ സാധ്യതകളെക്കുറിച്ച് ഗണിതശാസ്ത്രപരമായ ആദ്യത്തെ പഠനം പ്രസിദ്ധീകരിക്കപ്പെട്ടതും ഈ പുസ്തകത്തിലാണ്.
ഭൗമോപരിതലത്തിൽ നിന്നു തൊടുത്തുവിടാവുന്ന ഒരു പീരങ്കിയുണ്ട എന്ന രീതിയിലാണ് ന്യൂട്ടൺ കൃത്രിമോപഗ്രഹത്തെ വിഭാവനം ചെയ്തത്.
ഭ്രമണപഥത്തിലേക്കു വിക്ഷേപിക്കാവുന്ന കൃത്രിമോപഗ്രഹം എന്ന ആശയം ആദ്യമായി അവതരിക്കപ്പെട്ടത് എഡ്വേഡ് എവരറ്റ് ഹെയിൽ എഴുതിയ The Brick Moon എന്ന ഫിക്ഷണൽ ചെറുകഥയിലാണ്.
1869 മുതൽ ദി അറ്റ്ലാന്റിക് എന്ന മാസികയിൽ The Brick Moon തുടർക്കഥയായി വന്നു തുടങ്ങി.
കൃത്രിമോപഗ്രഹങ്ങളെക്കുറിച്ചുള്ള ആശയങ്ങൾ പിന്നീട് ഉയർന്നു വന്നത് ജൂൾസ് വെർണെയുടെ The Begum's Fortune (1879) എന്ന നോവലിലാണ്.
കോൺസ്റ്റാന്റിൻ സിയോൾകോവ്സ്കി
1903-ൽ കോൺസ്റ്റാന്റിൻ സിയോൾകോവ്സ്കി (1857–1935) Means of Reaction Devices പ്രസിദ്ധീകരിച്ചു.
ഈ പ്രബന്ധത്തിലാണ് ശൂന്യാകാശ വാഹനങ്ങൾ വിക്ഷേപിക്കുന്നതിന് റോക്കറ്റ് സാങ്കേതിക വിദ്യ ഉപയോഗിക്കേണ്ടതിനേക്കുറിച്ചുള്ള വിവരങ്ങൾ ആദ്യമായി പ്രസിദ്ധീകരിക്കപ്പെട്ടത്.
ഒരു കൃത്രിമോപഗ്രഹത്തിന് ഭ്രമണപഥത്തിലെത്തുന്നതിനാവശ്യമായ പ്രവേഗം 8 കി.
ആണെന്ന് കണക്കുകൂട്ടിയത് ഇദ്ദേഹമായിരുന്നു.
മാത്രമല്ല, പല ഘട്ടങ്ങളുള്ളതും ഇന്ധനമായി ദ്രവ പ്രൊപ്പല്ലന്റുകൾ ഉപയോഗിക്കുന്നതുമായ ഒരു റോക്കറ്റ് ഇതിനായി ഉപയോഗിക്കാം എന്നും അദ്ദേഹം വിഭാവനം ചെയ്തു.
ദ്രാവക രൂപത്തിലുള്ള ഹൈഡ്രജനും ഓക്സിജനുമാണ് അദ്ദേഹം ഇന്ധനങ്ങളായി നിർദ്ദേശിച്ചത്.
ഇതുകൂടാതെ മറ്റു സംയുകതങ്ങളും ഉപയോഗിക്കാനായേക്കും എന്നും അദ്ദേഹം കണക്കുകൂട്ടി.
1928-ൽ സ്ലോവേനിയക്കാരനായ ഹെർമൻ പോട്ടോക്നിക് (1892–1929) The Problem of Space Travel — The Rocket Motor എന്ന പുസ്തകം പ്രസിദ്ധീകരിച്ചു.
ശൂന്യാകാശത്ത് മനുഷ്യന് ഒരു സ്ഥിര താമസ സൗകര്യ്ം ഒരുക്കുന്നതിനാവശ്യമായ ചില പദ്ധതികളായിരുന്നു ആ പുസ്തകത്തിലെ പ്രതിപാദ്യ വിഷയം.
ഒരു സ്പേസ് സ്റ്റേഷൻ വിശദമായി വിഭാവനം ചെയ്യാനും അതിന്റെ ഭൂസ്ഥിര ഭ്രമണപഥം കണക്കു കൂട്ടാനും അദ്ദേഹത്തിനു കഴിഞ്ഞു.
ഭൂമിയെ വലം വെക്കുന്ന ഒരു കൃത്രിമോപഗ്രഹം എപ്രകാരം വിശദമായ ഭൗമോപരിതല നിരീക്ഷണങ്ങൾക്കുപയോഗിക്കാം എന്നും, ശാസ്ത്ര പരീക്ഷണങ്ങൾ നടത്തുന്നതിന് ശൂന്യാകാശത്തെ പ്രത്യേക സാഹചര്യങ്ങൾ എത്രമാത്രം ഉപയോഗപ്രദമാണെന്നും ഈ പുസ്തകത്തിലൂടെ അദ്ദേഹം വിശദമാക്കി.
സിയോൾകോവ്സ്കി വിഭാവനം ചെയ്ത തരത്തിലുള്ള ഭൂസ്ഥിര കൃത്രിമോപഗ്രഹങ്ങളെക്കുറിച്ചും, റേഡിയോ തരംഗങ്ങൾ മുഖാന്തരം അവയുമായി ആശയവിനിമയം ചെയ്യുന്നതെങ്ങനെ തുടങ്ങിയ വിശദമായ വിവരങ്ങൾ ഈ പുസ്തകത്തിൽ ഉൾപ്പെടുത്തിയിരുന്നു എങ്കിലും വാർത്താ വിനിമയാവശ്യങ്ങൾക്ക് കൃത്രിമോപഗ്രഹങ്ങൾ ഉപയോഗിക്കുക എന്ന ആശയം ചർച്ച ചെയ്യപ്പെട്ടിരുന്നില്ല.
1945-ൽ Wireless World എന്ന മാസികയിൽ ഇംഗ്ലീഷ സയൻസ് ഫിക്ഷൻ എഴുത്തുകാരൻ കൂടിയായ ആർതർ സി. ക്ലാർക്ക് (1917–2008) തന്റെ ഒരു ലേഖനത്തിലൂടെ വാർത്താവിനിമയ ഉപഗ്രഹങ്ങൾ എങ്ങനെ വൻ തോതിലുള്ള ആശയവിനിമയ സംവിധാനങ്ങളിൽ ഉപയോഗപ്പെടുത്താം എന്നതിനെക്കുറിച്ച് വിശദമായി പ്രദിപാദിക്കുകയുണ്ടായി.
വിക്ഷേപണ സങ്കേതങ്ങൾ, വ്യത്യസ്ത ഭ്രമണപഥങ്ങൾ തുടങ്ങിയവയെ ക്ലാർക്ക് അപഗ്രഥിക്കുകയും, ഭൂമിയെ വലം വെക്കുന്ന കൃത്രിമോപഗ്രഹങ്ങളുടെ ഒരു ശൃംഖല നിർമ്മിക്കുന്നത്, അതിവേഗ വാർത്താവിനിമയ സംവിധാനങ്ങൾക്ക് എപ്രകാരം പ്രയോജനപ്പെടുമെന്ന് ചൂണ്ടിക്കാണിക്കുകയും ചെയ്തു.
അതോടൊപ്പം തന്നെ, മൂന്നു ഭൂസ്ഥിര കൃത്രിമോപഗ്രഹങ്ങൾ ഉപയോഗിച്ച് ഭൂമിയെ മുഴുവനായി ഉൽക്കൊള്ളാൻ കഴിയുമെന്ന് അദ്ദേഹം അഭിപ്രായപ്പെടുകയും ചെയ്തു.
കൃത്രിമോപഗ്രഹങ്ങളുടെ ചരിത്രം സ്പുട്നിക് : ഭൂമിയെ ഭ്രമണം ചെയ്ത ആദ്യത്തെ കൃത്രിമോപഗ്രഹം
1957, ഒക്ടോബർ 4-ന്, സോവിയറ്റ് യൂണിയൻ ആദ്യത്തെ കൃത്രിമോപഗ്രഹമായ സ്പുട്നിക് വിക്ഷേപിച്ചു.
വിജയകരമായ ഈ വിക്ഷേപണത്തോടെ, സോവിയറ്റ് യൂണിയൻ സ്പുട്നിക് ബഹിരാകാശ പദ്ധതിക്കു തുടക്കം കുറിച്ചു.
സെർജി കോറോലെവ് ആയിരുന്നു ഇതിന്റെ രൂപകൽപന നിർവഹിച്ചവരിൽ പ്രധാനി.
സ്പുട്നിക്ക് പ്രോജക്ടോടു കൂടി അമേരിക്കൻ ഐക്യനാടുകളും റഷ്യയുമായുള്ള ബഹിരാകാശ മത്സരത്തിന് തുടക്കമാവുകയും ചെയ്തു.
അന്തരീക്ഷത്തിലെ വിവിധ പാളികളിലെ സാന്ദ്രതയെക്കുറിച്ച് സ്പുട്നിക്-1 ന്റെ ഭ്രമണ വ്യതിയാനങ്ങളിലൂടെ പഠിക്കാൻ സാധിച്ചു.
അതോടൊപ്പം, അയണോസ്ഫിയറിലെ റേഡിയോ തരംഗ വിതരണത്തെക്കുറിച്ചും സ്പുട്നിക്-1 നിർണ്ണായക വിവരങ്ങൾ ഭൂമിയിലെത്തിച്ചു.
ജീവനുള്ള ആദ്യത്തെ ബഹിരാകാശ സഞ്ചാരിയായ ലൈക എന്ന പട്ടിക്കുട്ടിയുമായി 1957, നവംബർ 3-നാണ് സ്പുട്നിക്ക് 2 വിക്ഷേപിക്കപ്പെട്ടത്.
അതേസമയം ഒരുപറ്റം പരാജയങ്ങൾ നേരിടേണ്ടി വന്നെങ്കിലും, സ്പുട്നിക്-2 വിക്ഷേപണത്തിന് ഏകദേശം മൂന്നു മാസങ്ങൾക്കു ശേഷം അമേരിക്കൻ ഐക്യനാടുകൾ എക്സ്പ്ലോറർ-1 -ലൂടെ ബഹിരാകാശ യജ്ഞത്തിനു തുടക്കം കുറിച്ചു.
അമേരിക്കയുടെ ആദ്യ കൃത്രിമോപഗ്രഹമായ എക്സ്പ്ലോറർ 1958 ജനുവരി 31-നാണ് വിക്ഷേപിക്കപ്പെട്ടത്.
1961-ൽ, സ്പുട്നിക്-1 നെ വിക്ഷേപണത്തിന് മൂന്നര വർഷങ്ങൾക്കു ശേഷം, എയർഫോഴ്സ് NORAD-ന്റെയും NAVSPASUR-ന്റെയും ഉപകരണങ്ങളുടെ സഹായത്തോടെ ഭൂമിയെ വലം വെക്കുന്ന 155 ഉപഗ്രഹങ്ങളുടെ പട്ടിക തയ്യാറാക്കുകയുണ്ടായി.
ആദ്യകാല കൃത്രിമോപഗ്രഹങ്ങൾ ഓരോന്നും ഒരോ തരത്തിൽ രൂപകൽപ്പന ചെയ്യപ്പെട്ടതായിരുന്നു.
ഭൂസ്ഥിര ഉപഗ്രഹങ്ങൾ ഉപയോഗിച്ചുള്ള വാർത്താ വിനിമയം വർദ്ധിച്ചതോടെ, പ്രാമാണിക മാതൃകാ രൂപകൽപനകൾ (standardized models) ആവശ്യമായി വന്നു.
ഒരോ പ്രത്യേക ആവശ്യങ്ങൾക്കും ഒരു മാതൃക എന്ന നിലയിലേക്ക് കൃത്രിമോപഗ്രഹങ്ങൾ പ്രാമാണികവൽകരിക്കപ്പെട്ടു.
കൃത്രിമോപഗ്രഹ ബസുകൾ (satellite buses) എന്നു വിളിക്കപ്പെടുന്ന ഇത്തരം മാതൃകകളെ അടിസ്ഥാനമാക്കി ഒന്നിൽ കൂടുതൽ കൃത്രിമോപഗ്രഹങ്ങൾ നിർമ്മിക്കപ്പെടുകയും ചെയ്തു.
HS-333 എന്ന മാതൃക അടിസ്ഥാനമാക്കി, 1972-ൽ വിക്ഷേപിക്കപ്പെട്ട ഭൂസ്ഥിര ഉപഗ്രഹമാണ് ഇത്തരത്തിലുള്ള ആദ്യത്തെ കൃത്രിമോപഗ്രഹം.
ഭൂമിയെ ഭ്രമണം ചെയ്യുന്ന ഏറ്റവും വലിയ കൃത്രിമോപഗ്രഹം അന്താരാഷ്ട്ര ബഹിരാകാശനിലയമാണ് .
കൃപാനാഥ് മല്ല
അസമിൽ നിന്നുള്ള ഭാരതീയ ജനതാ പാർട്ടി രാഷ്ട്രീയപ്രവർത്തകനാണ് കൃപാനാഥ് മല്ല .
നിലവിൽ 2019 ലെ ലോക്‌സഭാ തെരഞ്ഞെടുപ്പിൽ അസമിലെ കരിംഗഞ്ചിൽ നിന്ന് തിരഞ്ഞെടുക്കപ്പെട്ട പാർലമെന്റ് അംഗമാണ്.
2011 ലും 2016 ലും അസം നിയമസഭാ തെരഞ്ഞെടുപ്പിൽ രതബാരി നിയോജകമണ്ഡലത്തിൽ നിന്ന് തിരഞ്ഞെടുക്കപ്പെട്ടു .
മുമ്പ്, 2011 ൽ രതബാരി നിയോജകമണ്ഡലത്തിൽ നിന്ന് തെരഞ്ഞെടുക്കുമ്പോൽ ഇന്ത്യൻ നാഷണൽ കോൺഗ്രസിൽ അംഗമായിരുന്നു.
പിന്നീട് ബിജെപിയിൽ ചേർന്നു പരാമർശങ്ങൾ പുറം കണ്ണികൾ http://www.elections.in/assam/ Archived 2016-05-06 at the Wayback Machine .
കൃത്രിമശ്വസനം
സ്വാഭാവിക ശ്വസനം പാടെ നിലയ്ക്കുകയോ, ഗുരുതര തടസ്സം നേരിടുകയോ ചെയ്യുന്ന വേളകളിൽ ശ്വസനം തുടരാൻ കൈക്കൊള്ളുന്ന വൈദ്യ സഹായ ഉപാധിയാണ് കൃത്രിമശ്വസനം ( Artificial ventilation , a rtificial respiration ) എന്ന പേരിൽ അറിയപ്പെടുന്നത്.
ഇവ മനുഷ്യസഹായകവും (manual ventilation), യന്ത്രസഹായകവും (mechanical ventilation) എന്നിങ്ങനെ രണ്ട്  തരത്തിലുണ്ട്.
അനസ്തീഷ്യ മയക്കത്തിലുള്ള ശസ്ത്രക്രിയാവേളകളിലും, കോമയിൽ കഴിയുന്ന രോഗികൾക്കും ഈ സഹായം ആവശ്യമായി വരുന്നു..
തരങ്ങൾ മനുഷ്യസഹായകം
ശ്വസനം ആവശ്യമുള്ള ആളുടെ വായിലേക്ക് മറ്റൊരു വ്യക്തി ശക്തിയിൽ  ഊതി കൊടുക്കുകയോ, (mouth to mouth resuscitation),ബലൂൺ പോലുള്ള സജ്ജീകരണത്തിൽ നിന്നും കാറ്റ് ഞെക്കി നൽകുകയോ ചെയ്യുന്നതാണ് ഒരു കൃത്രിമശ്വസനസംവിധാനം .
mouth to mouth breathing  training
പ്രാഥമിക വൈദ്യസഹായ ഉപാധികളിൽ (emergency first aid) ഏറ്റവും പ്രധാനപ്പെട്ട ഒന്നാണ് Mouth-to-mouth ശ്വസനം മുങ്ങൾ അപകടങ്ങൾ, അത്മഹത്യ ശ്രമം എന്നീ അവസരങ്ങളിൽ ഈ സഹായം നിർണ്ണായകമായേക്കാം യന്ത്രസഹായകം ഐ.സി.യു വിൽ വെന്റിലേറ്റർ സഹായത്താൽ കഴിയുന്ന രൊഗിക്ക് നിൽക്കുന്ന Respiratory therapist
വെന്റിലേറ്റർ എന്ന വലിയ ഉപകരണമോ, അമർത്തിയാൽ  വായു പുറം തള്ളുന്ന സഞ്ചി സംവിധാനമോ ആകാം യന്ത്രം എന്നത് കൊണ്ട് ഉദ്ദേശിക്കുന്നത്.
ചിലഘട്ടങ്ങളിൽ വായിലൂടെ കുഴൽ ശ്വസനനാളത്തിലേക്ക് (endotracheal tube) കടത്തിയും,മറ്റ് ചിലപ്പോൾ ശ്വസനനാളത്തിൽ മുറിവുണ്ടാക്കി പുറമെ നിന്നുംട്യൂബ് കടത്തിയും (tracheostomy tube) ശ്വസനം നടത്തേണ്ടി വരാറുണ്ട്.
ചത്ത മൃഗത്തിന്റെ ശ്വാസനാളത്തിലേക്ക് മുളങ്കുഴലിലൂടെ ഊതി അതിന്റെ നെഞ്ച് പൊങ്ങി തഴുന്നത് നിരീക്ഷിക്കുകയും രേഖപ്പെടുത്തുകയും ചെയ്ത ഗ്രീക്ക് ഭിഷഗ്വരനായ ഗേലന്റെ കാലം മുതൽക്കേ കൃത്രിമ ശ്വസനത്തെക്കുറിച്ചുള്ള അറിവ് മനുഷ്യന് ഉണ്ടായിരുന്നു.
1770കളിൽ വില്ല്യം ഹാവെസ്, തോമസ് കോഗൻ എന്നീ രണ്ട് ഇംഗ്ലീഷുകാരായ ഡോക്ടർമാർ മുങ്ങൽ അപകങ്ങളിൽ പെടുന്നവരെ രക്ഷിക്കാൻ കൃത്രിമ ശ്വസന/അടിയന്തര ചികിൽസാ പാഠങ്ങൾ പ്രചരിപ്പിക്കാൻ കൂടി ഉദ്ദേശിച്ച് റോയൽ ഹ്യൂമൻ സൊസൈറ്റി ഉണ്ടാക്കി.
ആ നിർദ്ദേശങ്ങളിൽ പലതും ഇന്നും വലിയ മാറ്റമൊന്നും കൂടാതെ തന്നെ പഠിപ്പിക്കപ്പെടുന്നുണ്ട്.
കൃത്രിമബീജാധാനം
തിരഞ്ഞെടുക്കപ്പെടുന്ന വിത്തുകാളകളുടെ ബീജം ശാസ്ത്രീയമായി ശേഖരിച്ച് മദിയുള്ള പശുക്കളുടെ ഗർഭാശയഗളത്തിൽ നിക്ഷേപിയ്ക്കുന്ന രീതിയാണ് കൃത്രിമബീജാധാനം.
മൈസൂർ കൊട്ടാരത്തിലെ ഗോശാലയിൽ 1939 ൽ ഡോ.സമ്പത് കുമാരനാണ് കൃത്രിമബീജാധാന പരിപാടിയ്ക്ക് ഇന്ത്യയിൽ തുടക്കം കുറിച്ചത്.
ഒന്നാം പഞ്ചവത്സരപദ്ധതിയിൽ ഇന്ത്യയിൽ 150 കീ വില്ലേജ്  കേന്ദ്രങ്ങൾ ഇതുമായി ബന്ധപ്പെട്ട് സ്ഥാപിയ്ക്കപ്പെടുകയുണ്ടായി.
ഊർജ്ജിത കന്നുകാലി വികസന പദ്ധതി , ഓപ്പറേഷൻ ഫ്ലഡ് എന്നിവ പിന്നിട് നടപ്പാക്കുകയുണ്ടായി.
മുന്തിയ ഇനം വിത്തുകാളയുടെ ബീജം കൃത്രിമയോനിയുടെ സഹായത്താൽ ശേഖരിയ്ക്കുന്നു.
ഇങ്ങനെ ശേഖരിയ്ക്കുന്ന ഓരോമില്ലീമീറ്റർ ബീജവും നേർപ്പിച്ച് 40 മുതൽ 100 പശുക്കളിൽ ഉപയോഗിയ്ക്കാവുന്നതാണ്.
പിന്നീട് ശീതീകരണികൾ നിലവിൽ വന്നതോടെ  ഗാഢ നൈട്രജന്റെ സഹായത്താൽ ദീർഘകാലം ഇവ സൂക്ഷിച്ചുവയ്ക്കാവുന്ന സ്ഥിതി ഇപ്പോൾ സ്വായത്തമായിട്ടുണ്ട്.
അവലംബം മറ്റുവിവരങ്ങൾ http://agritech.tnau.ac.in/animal_husbandry/animhus_cattle_AI.htm
കൃപയാ പാലയ ശൗരേ ഇംഗ്ലീഷ് വിലാസം https://ml.wikipedia.org/wiki/Kripaya_Palaya_Shaure സ്വാതിതിരുനാൾ
സ്വാതിതിരുനാൾ ചാരുകേശിരാഗത്തിൽ ചിട്ടപ്പെടുത്തിയ ഒരു കൃതിയാണ് കൃപയാ പാലയ ശൗരേ .
സംസ്കൃതഭാഷയിൽ രചിച്ചിരിക്കുന്ന ഈ കൃതി ചാപ്പുതാളത്തിലാണ് ചിട്ടപ്പെടുത്തിയിരിക്കുന്നത്.
കൃപയാ പാലയ ശൗരേ കരുണാരസാ വാസാ കലുഷാർത്തി വിരാമ (കൃപയാ) അനുപല്ലവി
തപനീയ നിഭചേല തുഹിനാംശു സുവദന ശ്രീപത്മനാഭ സരസിജലോചന    (കൃപയാ) ചരണം 1
അമര നികര ചാരു ഹേമ മൗലിരാജിത താമരസഘനമദദാരണാ ചനപാദ വിമല ഭക്തി ലോലുപ സമ സേവകാഖില കാമദാന നിരത കമനീയ താരാപാംഗാ       (കൃപയാ) ചരണം 2
കുന്ദദ്യുതിലസിത മന്ദഹാസ രുചിനന്ദിത, നുതിപര വൃന്ദാരക സഞ്ചയ വന്ദാരു സമുദയ മന്ദാര, പരമാരവിന്ദാസായകസമ സുന്ദരാംഗ ഭാസിത    (കൃപയാ) ചരണം 3
കുരുമേ കുശലം മുദാ കുരുവിന്ദ നിഭദന്ത നിരുപമസംസാര നീരധിവരപോത നാരദ മുഖ മുനി നികര ഗേയ ചരിത വാരയ മമാഖില പാപജാതം ഭഗവൻ        (കൃപയാ) അവലംബം പുറത്തേക്കുള്ള കണ്ണികൾ യേശുദാസിന്റെ  ആലാപനം
കൃത്രിമ റബ്ബർ ഇംഗ്ലീഷ് വിലാസം https://ml.wikipedia.org/wiki/Synthetic_rubber കൃത്രിമ റബ്ബർ നിർമ്മാണ ഫാക്ടറിയിൽ നിന്നുള്ള കാഴ്ച (1941)
കൃത്രിമായി നിർമ്മിക്കപ്പെടുന്ന ഇലാസ്റ്റോമറുകളാണ് കൃത്രിമ റബ്ബർ എന്നറിയപ്പെടുന്നത്.
പെട്രോളിയം ഉപോൽപന്നങ്ങളിൽ നിന്നും നിർമ്മിക്കപ്പെടുന്ന പദാർത്ഥങ്ങളാണിവ.
വാഹനങ്ങളുടെ ടയർ നിർമ്മാണമുൾപ്പെടെയുള്ള നിരവധി മേഖലകളിൽ കൃത്രിമ റബ്ബർ വ്യാപകമായി ഉപയോഗിക്കപ്പെട്ടെന്നുണ്ട് .
ചരിത്രം ഒന്നാം ലോകമഹായുദ്ധവേളയിലെ, കൃത്രിമ റബ്ബർ ടയറിനെക്കുറിച്ചുള്ള ഒരു പരസ്യം
1890 കളിൽ സൈക്കിൾ ടയർ നിർമ്മാണത്തിന് റബ്ബർ ധാരാളമായി ഉപയോഗിക്കപ്പെട്ടപ്പോൾ, സ്വാഭാവിക റബ്ബറിന്റെ ലഭ്യത കുറഞ്ഞതാണ് കൃത്രിമ റബ്ബറിന്റെ അന്വേഷണത്തിലേക്ക് ഗവേഷകരെ എത്തിച്ചത്.
1909 ൽ ജർമ്മൻകാരനായ ഫ്രിറ്റ്സ് ഹോഫ്‌മാൻ നേതൃത്വം നൽകി നടത്തിയ ഗവേഷണഫലമായി ആദ്യത്തെ കൃത്രിമ റബ്ബർ എന്ന് വിശേഷിപ്പിക്കാവുന്ന ഐസോപ്രീൻ കണ്ടെത്തി .
1910 ൽ റഷ്യൻ ഗവേഷകനായ സെർജിൽ വാസിലേവ ലബേദേവ് ബ്യൂട്ടഡീൻ അധിഷ്ഠിതമായി കൃത്രിമ റബ്ബർ നിർമ്മിച്ചു.
വ്യാവസായികമായി കൃത്രിമ റബ്ബർ ഉൽപന്നങ്ങൾ നിർമ്മിക്കുന്നതിന് ഇത് തുടക്കമിട്ടു.
ഒന്നാം ലോകമഹായുദ്ധകാലത്തെ റബ്ബറിന്റെ വർദ്ധിച്ച ആവശ്യകത ഇതിലൂടെ പരിഹരിക്കാനായി.
യുദ്ധാനന്തരം പ്രകൃതിദത്ത റബ്ബറിലേക്ക് വീണ്ടും തിരിഞ്ഞുവെങ്കിലും ചെലവു കുറഞ്ഞ മാർഗ്ഗങ്ങളിലൂടെ കൃത്രിമ റബ്ബർ നിർമ്മാണത്തിനുള്ള ഗവേഷണം തുടർന്നു.
സ്വാഭാവിക റബ്ബറുമായുള്ള താരതമ്യം
സ്വാഭാവിക റബ്ബറിന് പലമേന്മകളും ഉണ്ടെങ്കിലും കൃത്രിമ റബ്ബർ ചില സവിശേഷതകളാൽ മുന്നിട്ടു നിൽക്കുന്നുണ്ട്.
ഉന്നതമായ താപനില താങ്ങുന്നതിനും ചില രാസപദാർത്ഥങ്ങളുമായുള്ള പ്രതിപ്രവർത്തനം പ്രതിരോധിക്കുന്നതിനും കൃത്രിമ റബ്ബറിനുള്ള കഴിവ് എടുത്തു പറയേണ്ടതാണ്.
പ്രധാന കൃത്രിമ റബ്ബറുകൾ നിർമ്മിക്കപ്പെടുന്ന പോളിബ്യൂട്ടാഡൈയീന്റെ ഏകദേശം 70% ടയർ നിർമ്മാണത്തിന് ഉപയോഗിക്കപ്പെടുന്നു സ്റ്റൈറീൻ -ബ്യൂട്ടാഡൈയീൻ റബ്ബർ പോളിസൾഫൈഡ് റബ്ബർ സിലിക്കോൺ റബ്ബർ ഫ്ലൂറോകാർബൺ  റബ്ബർ ഇപിഡിഎം റബ്ബർ ബ്യൂട്ടാഡൈയീൻ റബ്ബർ ബ്യൂട്ടൈൽ റബ്ബർ നൈട്രൈൽ റബ്ബർ അക്രിലേറ്റ് റബ്ബർ നിയോപ്രീൻ റബ്ബർ യൂറീഥേൻ റബ്ബർ അവലംബം
കൃത്രിമ ഹൃദയം
ലോകത്ത് ആദ്യമായി അഞ്ചുവർഷം കൂടി ആയുസ്സ് നീട്ടിനൽകാൻ ശേഷിയുള്ള കൃത്രിമഹൃദയം മനുഷ്യനിൽ  വിജയകരമായി വെച്ചുപിടിപ്പിച്ചു.
വൈദ്യശാസ്ത്ര രംഗത്ത് വിപ്ലവകരമായ മാറ്റങ്ങൾക്ക് തുടക്കം കുറിച്ച ശസ്ത്രക്രിയ പാരിസിലെ ജോർജസ്  പോംപിഡു ആശുപത്രിയിൽ  16 അംഗ ഡോക്ടർമാർ 75-കാരനിൽ കൃത്രിമഹൃദയം വിജയകരമായി തുന്നിച്ചേർത്തു.
ഫ്രാൻസിലെ ബയോ മെഡിക്കൽ സ്ഥാപനമായ കാർമാറ്റാണ്  ലിഥിയം അയേൺ ബാറ്ററിയിൽ പ്രവർത്തിക്കുന്ന കൃത്രിമ ഹൃദയം രൂപകൽപ്പന ചെയ്തത്.
കൃത്രിമ ഹൃദയം വെച്ചുപിടിപ്പിക്കാൻ രണ്ടര കോടിയോളം രൂപ ചെലവ് വരും.900 ഗ്രാം ഭാരമുള്ളതാണ്.
മനുഷ്യനിൽ ആദ്യമായി കൃത്രിമമായി സ്ഥാപിച്ച കൃത്രിമ ഹൃദയം 1982-ൽ ജാർവിക് -7 എന്ന പേരിലുള്ള കൃത്രിമ ഹൃദയം ആണ്.
വില്ലെം ജോഹാൻ കോൾഫ്, റോബർട്ട് ജാർവിക് എന്നിവരാണ് ഇത് രൂപകൽപ്പന ചെയ്തത്.
ജോഹാൻ കോൾഫ്  1982 ഡിസംബർ 2-ന് ജാർവിക് 7 കൃത്രിമ ഹൃദയത്തെ സിയാറ്റിലിലെ ഒരു ദന്തരോഗവിദഗ്ദ്ധനായ ബാർനി ക്ലാർക്ക് എന്നയാളുടെ ശരീരത്തിൽ വെച്ചു പിടിപ്പിച്ചു.
പുറത്തുള്ള 400 പൗണ്ട് (180 കിലോഗ്രാം) ഭാരമുള്ള ഒരു ന്യൂമാറ്റിക് കംപ്രസ്സറുമായി ഇതിനെ ബന്ധിപ്പിച്ചിരുന്നു.
ക്ലാർക്ക് 112 ദിവസം  ജീവിച്ചിരുന്നു.
എഡ്ഡി ആൽബർട്ട്
എഡ്വേർഡ് ആൽബർട്ട് ഹെയിംബർഗർ (ഏപ്രിൽ 22, 1906 - മെയ് 26, 2005) ഒരു അമേരിക്കൻ അഭിനേതാവും ആക്ടിവിസ്റ്റുമായിരുന്നു.
മികച്ച സഹനടനുള്ള അക്കാദമി അവാർഡിന് രണ്ട് തവണ നാമനിർദ്ദേശം ചെയ്യപ്പെട്ടിട്ടുള്ള അദ്ദേഹത്തിന് റോമൻ ഹോളിഡേ എന്ന ചിത്രത്തിലെ അഭിനയത്തിന് 1954-ൽ ആദ്യവും 1973-ലെ ദി ഹാർട്ട്‌ബ്രേക്ക് കിഡ് എന്ന ചിത്രത്തിലെ വേഷത്തിന് രണ്ടാം തവണയും നാമനിർദ്ദേശം ലഭിച്ചു.
ബ്രദർ റാറ്റ് സിനിമകളിലെ ബിംഗ് എഡ്വേർഡ്‌സ്, ഒക്‌ലഹോമ എന്ന മ്യൂസിക്കലിലെ ട്രാവലിംഗ് സെയിൽസ്മാൻ അലി ഹക്കിം, 1974-ൽ പുറത്തിറങ്ങിയ ദി ലോംഗസ്റ്റ് യാർഡ് എന്ന ചിത്രത്തിലെ സാഡിസ്റ്റായ ജയിൽ വാർഡൻ എന്നിവ അദ്ദേഹത്തിന്റെ മറ്റ് അറിയപ്പെടുന്ന ചലച്ചിത്ര വേഷങ്ങളിൽ ഉൾപ്പെടുന്നു.
1960-കളിലെ ടെലിവിഷൻ സിറ്റ്‌കോം ഗ്രീൻ ഏക്കറിൽ ഒലിവർ വെൻഡൽ ഡഗ്ലസ് ആയും 1970-കളിലെ ക്രൈം നാടക പരമ്പരയായ സ്വിച്ചിൽ ഫ്രാങ്ക് മാക്‌ബ്രൈഡായും അദ്ദേഹം അഭിനയിച്ചു.
ജേൻ വൈമാനൊപ്പം ഫാൽക്കൺ ക്രെസ്റ്റ് എന്ന സോപ്പ് ഓപ്പറയിൽ കാൾട്ടൺ ട്രാവിസ് എന്ന കഥാപാത്രമായി ആവർത്തിച്ചുള്ള വേഷവും അദ്ദേഹത്തിന് ഉണ്ടായിരുന്നു.
എഡ്ഡി മുനിയനേസ ഇംഗ്ലീഷ് വിലാസം https://ml.wikipedia.org/wiki/Eddy_Munyaneza
ഒരു ബുറുണ്ടിയൻ ചലച്ചിത്ര നിർമ്മാതാവാണ് എഡ്ഡി മുനിയനേസ (ജനനം 24 ഒക്ടോബർ 1981) .
ബുറുണ്ടിയിലെ ഏറ്റവും പ്രതീക്ഷ നൽകുന്ന ചലച്ചിത്ര നിർമ്മാതാക്കളിൽ ഒരാളായി കണക്കാക്കപ്പെടുന്ന മുനിയനേസ, നിരൂപക പ്രശംസ നേടിയ ലെ ട്രോസിയെം വീഡ്, ലെൻഡെമെയിൻസ് ഇൻസെർട്ടൈൻസ് എന്നീ ഡോക്യുമെന്ററികളുടെ സംവിധായകൻ എന്ന നിലയിൽ ശ്രദ്ധേയനാണ്.
ചലച്ചിത്രനിർമ്മാണത്തിനു പുറമേ, അദ്ദേഹം ഒരു എഴുത്തുകാരനും നിർമ്മാതാവും എഡിറ്ററും കൂടിയാണ്.
1981 ഒക്ടോബർ 24-ന് ബുറുണ്ടിയിലെ ഗിറ്റേഗ പട്ടണത്തിനടുത്തുള്ള ഒരു ചെറിയ ഗ്രാമത്തിലാണ് അദ്ദേഹം ജനിച്ചത്.
2002-ൽ അദ്ദേഹം വിദ്യാഭ്യാസം പൂർത്തിയാക്കി.
പിന്നീട് സെനഗലിലെ സെന്റ് ലൂയിസിൽ സിനിമയിൽ ബിരുദാനന്തര ബിരുദം നേടി.
2004-ൽ 'മേനിയ മീഡിയ' എന്ന കമ്പനിയിൽ പ്രവർത്തിക്കാൻ അവസരം ലഭിച്ചു.
അവിടെ അദ്ദേഹം ഓഡിയോവിഷ്വൽ നിർമ്മാണത്തിൽ പരിശീലനം നേടി.
2009-ൽ, ഇവാൻ ഗോൾഡ്‌സ്‌മിഡ്‌റ്റ് സംവിധാനം ചെയ്‌ത നാ വെവേ എന്ന ഷോർട്ട് ഫിലിമിൽ മെഷിനിസ്റ്റായി പങ്കെടുത്തു.
ഈ ചിത്രം പിന്നീട് 2011-ൽ ഓസ്കാർ നാമനിർദ്ദേശം ചെയ്യപ്പെട്ടു.
2010-ൽ, അദ്ദേഹം തന്റെ ആദ്യത്തെ ഫീച്ചർ-ലെംഗ്ത്ത് ഡോക്യുമെന്ററി ഹിസ്റ്റോയർ ഡി'യൂൺ ഹെയ്ൻ മാൻക്യൂ പുറത്തിറക്കി.
1993-ലെ ബുറുണ്ടിയൻ വംശഹത്യയുടെ സമയത്ത് അദ്ദേഹത്തിന്റെ ടുട്സി സഹോദരങ്ങളും താനും അവരുടെ ഹുട്ടു അയൽക്കാർ എങ്ങനെ രക്ഷപ്പെട്ടു എന്നതിന്റെ കഥയാണ് ഡോക്യുമെന്ററി കൈകാര്യം ചെയ്യുന്നത്.
ഫെസ്റ്റിവൽ ഇന്റർനാഷണൽ ഡു സിനിമ എറ്റ് ഡി എൽ'ഓഡിയോവിസുവൽ ഡു ബുറുണ്ടിയിൽ (ഫെസ്റ്റിക്കാബ്) ഈ ചിത്രം നിരവധി അവാർഡുകൾ നേടിയിട്ടുണ്ട്.
അതേ വർഷം, പാനാഫ്രിക്കൻ ഫിലിം ആൻഡ് ടെലിവിഷൻ ഫെസ്റ്റിവലിൽ (ഫെസ്പാകോ) മനുഷ്യാവകാശത്തിനുള്ള പ്രിക്സ് പ്രത്യേക അവാർഡ് അദ്ദേഹത്തിന് ലഭിച്ചു.
അതിനിടെ, ബുറുണ്ടിയുടെ പ്രസിഡന്റ് പിയറി എൻകുറുൻസിസ കിരുണ്ടോയിൽ വെച്ച് അദ്ദേഹത്തെ മെറിറ്റ് സർട്ടിഫിക്കറ്റ് നൽകി ആദരിച്ചു.
എന്നിരുന്നാലും, മൂന്നാം ടേമിലേക്കുള്ള തന്റെ വിവാദ മത്സരത്തിന് പ്രസിഡന്റ് എൻകുറുൻസിസയെ അദ്ദേഹം വിമർശിച്ചു.
2016-ൽ അദ്ദേഹം തന്റെ രണ്ടാമത്തെ ഡോക്യുമെന്ററി ചിത്രമായ Le troisième vide പുറത്തിറക്കി.
500-നും 2,000-നും ഇടയിൽ ആളുകൾ പീഡിപ്പിക്കപ്പെടുകയും കൊല്ലപ്പെടുകയും 400,000 പേരെ നാടുകടത്തുകയും ചെയ്ത എൻകുറുൻസിസ സർക്കാരിന്റെ രണ്ട് വർഷത്തെ പ്രതിസന്ധിയുടെ അക്രമാസക്തമായ അശാന്തിയുടെ റെക്കോർഡിംഗുകൾ ഇതിൽ ഉൾപ്പെടുന്നു.
ചിത്രം റിലീസ് ചെയ്തതിന് പിന്നാലെ വധഭീഷണിയുമായി അജ്ഞാത കോളുകൾ വന്നിരുന്നു.
അതിനാൽ 2016 അവസാനത്തോടെ അദ്ദേഹം രാജ്യം വിട്ട് ഭാര്യയെയും മൂന്ന് മക്കളെയും പിരിഞ്ഞു.
എന്നിരുന്നാലും, 2016 ജൂലൈയിലും 2017 ഏപ്രിലിലും Le troisième vide-ന്റെ അധിക ഫൂട്ടേജ് ലഭിക്കാൻ അദ്ദേഹം ബുറുണ്ടിയിലേക്ക് മടങ്ങി.
വർഷത്തിന്റെ അവസാനത്തിൽ, വാർഷിക ഗൈഡോ ഹ്യൂസ്മാൻസ് യംഗ് ആഫ്രിക്കൻ ഫിലിം മേക്കേഴ്‌സ് അവാർഡിൽ (YAFMA) മികച്ച ഡോക്യുമെന്ററിക്കുള്ള അവാർഡ് ഈ ചിത്രത്തിന് ലഭിച്ചു.
2015 ജൂണിലെ രാഷ്ട്രീയ പ്രതിസന്ധിയുടെ കാലത്ത് രാജ്യം വിട്ടുപോകുകയോ പലായനം ചെയ്യുകയോ ചെയ്ത ബുറുണ്ടിയക്കാരുടെ ക്രൂരമായ കഥകൾ കൈകാര്യം ചെയ്യുന്ന ലെൻഡെമെയിൻസ് ഇൻസെർട്ടൈൻസ് എന്ന ഡോക്യുമെന്ററി 2018-ൽ അദ്ദേഹം നിർമ്മിച്ചു.
ബെൽജിയത്തിലെ ബ്രസൽസിൽ പ്രശസ്തമായ പാലസ് സിനിമയിൽ ചിത്രത്തിന്റെ പ്രദർശനം നടന്നു.
ഇത് നിരൂപകരിൽ നിന്ന് നല്ല അവലോകനങ്ങൾ നേടുകയും സ്പെയിനിലെ ഫെസ്റ്റിവൽ ഡി സിനി ആഫ്രിക്കാനോ (എഫ്‌സിഎടി), ബെൽജിയത്തിലെ ആഫ്രിക്ക ഫിലിം ഫെസ്റ്റിവൽ എന്നിവയുൾപ്പെടെ നിരവധി അന്താരാഷ്ട്ര ചലച്ചിത്രമേളകളിൽ പ്രദർശിപ്പിക്കുകയും ചെയ്തു.
ജനീവയിൽ നടന്ന ഇന്റർനാഷണൽ ഫിലിം ഫെസ്റ്റിവലിലും ഫോറം ഓൺ ഹ്യൂമൻ റൈറ്റ്സിലും ഈ ചിത്രം പ്രദർശിപ്പിച്ചിരുന്നു.
ഈ ചിത്രം പിന്നീട് 2018-ലെ ആഫ്രിക്കൻ മൂവി അക്കാദമി അവാർഡിൽ മികച്ച ഡോക്യുമെന്ററിക്കുള്ള അവാർഡ് നേടി.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് എഡ്ഡി മുനിയനേസ
എഡ്ന ഫെർബർ
എഡ്‍ന ഫെർബർ (ജീവിതകാലം: ആഗസ്റ്റ് 15, 1885 – ഏപ്രിൽ 16, 1968) ഒരു അമേരിക്കൻ നോവലിസ്റ്റും ചെറുകഥാകൃത്തും നാടകകൃത്തുമായിരുന്നു.
അവരുടെ പ്രശസ്ത നോവലുകളിൽ പുലിറ്റ്സർ‌ പ്രൈസ് നേടിയ " So Big " (1924), " Show Boat " (1926), Cimarron (1929 ൽ പ്രസിദ്ധീകരിച്ച ഈ നോവലിനെ അവലംബിച്ച് 1931ൽ സിനിമ നിർമ്മിക്കപ്പെടുകയും ഏറ്റവും മികച്ച ചിത്രത്തിനുള്ള അക്കാദമി അവാർഡ് നേടുകയും ചെയ്തിരുന്നു), " Giant" (1952 ൽ പ്രസിദ്ധീകരിച്ച ഈ നോവൽ 1956 ൽ ഹോളിവുഡ് ചിത്രമായി പുറത്തിറങ്ങി) എന്നിവ ഉൾപ്പെടുന്നു.
രചനകൾ Dawn O'Hara (1911) Buttered Side Down (1912) Roast Beef, Medium ( Frederick A. Stokes Company, 1913) Personality Plus (1914) Emma Mc Chesney and Co. (1915) Our Mrs. McChesney (1915) (play, with George V. Hobart) Fanny Herself (1917) Cheerful – By Request (1918) Half Portions (1919) $1200 a Year:  A Comedy in Three Acts (1920) (play, with Newman Levy) The Girls (Edna Ferber novel) (1921) Gigolo (1922) So Big (1924) (won Pulitzer Prize ) Minick: A Play (1924) (play, with G. S. Kaufman) Show Boat (1926, Grosset Dunlap ) Stage Door (1926) (play, with G.S. Kaufman) Mother Knows Best (1927) Old Charleston (1927) The Royal Family (1927) (play, with G. S. Kaufman) Cimarron (1929) American Beauty (1931) Dinner at Eight (1932) (play, with G. S. Kaufman) They Brought Their Women (1933) Come and Get It (1935) Trees Die at the Top (1937) Nobody's in Town (1938) A Peculiar Treasure (1939) The Land Is Bright (1941) (play, with G. S. Kaufman) Saratoga Trunk (1941) No Room at the Inn (1941) Great Son (1945) Saratoga Trunk (1945) (film, with Casey Robinson) One Basket (1947) Bravo (1949) (play, with G. S. Kaufman) Giant (1952) Ice Palace (1958) A Kind of Magic (1963) അവലംബം ↑
എഡ്മണ്ട് ജെ. റാൻഡോൾഫ്
എഡ്മണ്ട് ജെ. റാൻഡോൾഫ് വിർജീനിയായിലെ ഏഴാമത്തെ ഗവർണറും രണ്ടാമത്തെ യു.എസ്. സ്റ്റേറ്റ് സെക്രട്ടറിയുമായിരുന്നു.
(ജീവിതകാലം: 1753 ആഗസ്റ്റ് 10 മുതൽ 1813 സെപ്റ്റംബർ 12 വരെ) ജീവിതരേഖ
1753 ആഗസ്റ്റ് 10 ന് വിർജീനിയായിലെ വില്യംസ്ബർഗ്ഗിൽ ജനിച്ചു.
അദ്ദേഹം വിദ്യാഭ്യാസം ചെയ്തത് College of William and Mary യിൽ നിന്നായിരുന്നു.
ബിരുദ പഠനത്തിനു ശേഷം പിതാവ് John Randolph നോടും അമ്മാവൻ Peyton Randolph നോടുമൊപ്പം ചേർന്ന് നിയമം പഠിക്കുവാൻ ആരംഭിച്ചു.
1775 ൽ അമേരക്കൻ സ്വാതന്ത്ര്യസമരത്തിന്റെ തുടക്ക സമയത്ത് റാൻഡോൾഫിന്റെ പിതാവ് ബ്രിട്ടനോട് കൂറു പുലർത്തുകയും ബ്രിട്ടനിലേയ്ക്ക് ; തിരിച്ചു പോകുകയും ചെയ്തു.
എഡ്മണ്ട് റാൻഡോൾഫ് അമേരിക്കയിൽ തുടരുകയും അവിടെ കോണ്ടിനെന്റൽ ആർമിയിൽ ചേർന്ന് ജനറൽ ജോർജ്ജ് വാഷിംഗ്ടണോടൊത്ത് പ്രവർത്തിക്കുകയും ചെയ്തു.
എഡ്ന പർവിയൻസ് ഇംഗ്ലീഷ് വിലാസം https://ml.wikipedia.org/wiki/Edna_Purviance
ഓൾഗ എഡ്ന പർവിയൻസ് ( / ˈ ɛ d n ə p ər ˈ v aɪ ə n s / ; ഒക്ടോബർ 21, 1895 - ജനുവരി 13, 1958) നിശബ്ദ ചലച്ചിത്ര കാലഘട്ടത്തിൽ പ്രവർത്തിച്ചിരുന്ന ഒരു അമേരിക്കൻ നടിയായിരുന്നു.